ⵍⵃⵓⵙⴰⵢⵏ ⵉⴱⵓⵔⴽⴰ

ⵉⴱⵓⵔⴽⴰ ⵍⵃⵓⵙⴰⵢⵏ ⵏⵖ ⵙ ⵢⵉⵙⵎ ⵏⵏⵙ ⴰⵖⵣⵣⴰⴼ ⵍⵃⵓⵙⴰⵢⵏ ⵓ ⵎⵓⵃⵎⵎⴰⴷ ⵓ ⵙⵎⴰⵄⵉⵍ ⵉⴱⵓⵔⴽⴰ ⵉⵜⵜⵢⵓⵙⵙⴰⵏ ⴳ ⵓⵙⴰⵢⵙ ⵏ ⵜⵥⵓⵕⵉ ⵙ ⵢⵉⵙⵎ ⵏⵏⵙ ⴰⵏⴰⵥⵓⵕ ⴷⴷⴰ ⵃⵎⴰⴷ.  

ⵜⴰⵎⵥⵉ ⵏⵏⵙ
ⵍⵃⵓⵙⴰⵢⵏ ⵉⴱⵓⵔⴽⴰ ⵉⴳⴰ ⵉⴳⵉⴳⵉⵍ ⵙⴳ ⴱⴰⴱⴰⵙ ⵙⴳ ⵜⵎⵥⵉ ⵏⵏⵙ, ⵉⵣⵣⵔⵉ ⵜⴰⵎⵥⵉ ⵉⵛⵇⵇⴰⵏ. ⵉⴼⴼⵖ ⵙⴳ ⵜⵎⴰⵣⵉⵔⵜ ⵏⵏⵙ ⵙⵓⵍ ⵉⵎⵥⵥⵉ ⴰⴼⴰⴷ ⴰⴷ ⵉⵙⴳⴳⵯⵍ ⵉⵙⵙⵕⵥⵇ ⵉ ⵜⵓⴷⵔⵜ ⵏⵏⵙ.

ⵜⴰⵥⵓⵕⵉ
ⵉⵎⵇⵇⵓⵔ ⴷ ⵍⵃⵓⵙⴰⵢⵏ ⵉⴱⵓⵔⴽⴰ ⴳ ⵢⴰⵏ ⵓⵙⵓⵜⵍ ⵉⴳⴰⵏ ⴰⵏⴰⵥⵓⵕ ⵉⵛⵛⴰⵕⵏ ⵙ ⵜⵏⴹⴹⴰⵎⵜ ⴷ ⵉⵡⴰⵍⵉⵡⵏ, ⵖⴰⵏⵏ ⴰ ⵜ ⵉⵡⵙⵏ ⴰⴼⴰⴷ ⴰⴷ ⵉⵙⵙⴰⵏ ⵜⵓⴳⵜⵜ ⵅⴼ ⵜⵥⵓⵕⵉ ⴷ ⵜⴷⵍⵙⴰ ⵜⴰⵎⴰⵣⵉⵖⵜ ⵜⴰⵎⵉⵡⴰⵏⵜ. ⵉⴼⵉⵍⵎⵏ ⵉⵎⵣⵡⵡⵓⵔⴰ ⵏⵏⴰ ⴳ ⵉⵍⵍⴰ ⵍⵃⵓⵙⴰⵢⵏ ⵉⴱⵓⵔⴽⴰ ⵓⵔ ⴷⴰⵔⵙⵏ ⵉⵍⵍⵉ ⵓⵙⵉⵏⴰⵕⵢⵓ, ⴰⵔ ⵉⵙⵡⵡⵓⵔⴰⵢ ⵖⴰⵙ ⵙ ⵓⵢⵏⵏⴰ ⵉⵙⵙⵏ ⵏⵜⵜⴰⵏ, ⵎⴰⵢⴰⴷ ⴰⵜ ⵢⵓⴷⴷⵊⴰⵏ ⴰ ⵉⵜⵜⵓⵢⵙⵙⴰⵏ ⵙ ⵜⵓⴳⵜⵜ ⴳ ⵖⵓⵔ ⵎⴷⴷⵏ. ⵎⴽ ⵉⵙⴽⵔ ⵉⴱⵓⵔⴽⴰ ⵓⵍⴰ ⵜⴰⵥⵓⵕⵉ ⵏ ⵍⵃⵍⵇⵜ ⴳ ⵜⵎⵥⵉ ⵏⵏⵙ ⴰⵢⵍⵍⵉ ⴰⵙ ⵉⵡⵙⵏ ⴰ ⵉⴽⵛⵎ ⵙ ⵓⴼⵉⵍⵎ ⵏⵏⵙ ⴰⵎⵣⵡⴰⵔⵓ ⴰⵜ ⵉⴳⴰⵏ ⴷ ⵓⴼⵉⵍⵎ ⵏ ⴱⵓⵜⴼⵓⵏⴰⵙⵜ ⴳ ⵓⵙⴳⴳⵯⴰⵙ ⵏ 1990 ⵉⵍⵎⵎⴰ ⵙ ⵓⴼⵉⵍⵎ ⵡⵉⵙⵙ ⵙⵉⵏ ⵏⵏⴰ ⵢⵓⵙⵉⵏ ⴰⵣⵡⵍ ⵏ ⵎⵓⴽⵉⵔ ⴳ ⵓⵙⴳⴳⵯⴰⵙ ⵏ 1994.

ⴰⴼⵉⵍⵎ ⵏ ⴱⵓⵜⴼⵓⵏⴰⵙⵜ
ⵉⴳⴰ ⵓⴼⵉⵍⵎ ⵏ ⴱⵓⵜⴼⵓⵏⴰⵙⵜ ⴰⴼⵉⵍⵎ ⴰⵎⵣⵡⴰⵔⵓ ⵏ ⵍⵃⵓⵙⴰⵢⵏ ⵉⴱⵓⵔⴽⴰ ⵉⴳ ⴰⴼⵉⵍⵎ ⵏⵏⴰ ⵙ ⵉⵜⵜⵢⴰⵡⵙⵙⴰⵏ ⵏⵜⵜⴰⵏ ⴷ ⵓⵏⴰⵥⵓⵕ ⵎⵓⵃⵎⵎⴰⴷ ⴰⴱⴰⵄⵎⵕⴰⵏ ⴳ ⵓⵙⴳⴳⵯⴰⵙ ⵏ 1990, ⵉⵙⵎⴷⵢⴰ ⵉⵙ ⵙ ⵉⵙⵎ ⵏ ⴷⴷⴰ ⵃⵎⴰⴷ ⴰⵏⵙⵙⵉⵅⴼ ⵏ ⵢⴰⵜ ⵜⵔⴰⴱⴱⵓⵜ ⵏ ⵉⵎⴰⴽⵔⵏ ⴳ ⵍⵍⴰⵏ ⵓⴳⴳⴰⵔ ⵏ ⵙⵉⵏ ⵉⴳⵏⴰⵔⵏ ⵏ ⵓⵎⴰⴽⵔ ⵉⵜⵜⵍⵍⵉⵏ ⴳ ⵜⵎⵉⵣⴰⵔ, ⵢⴰⵜ ⵜⵉⴽⴽⵯⵍⵜ ⵍⴽⵎⵏ ⵙ ⵢⴰⵜ ⵜⵎⴰⵣⵉⵔⵜ ⴰⴽⵔⵏ ⴳⵉⵙ ⵜⴰⴼⵓⵏⴰⵙⵜ ⵉ ⵢⴰⵏ ⵓⵔⴳⴰⵣ ⵏⵏⴰ ⵓⵔ ⵙⵙⵉⵏⵏ ⵎⴰⵙ ⵉⴳⴰ ⵓⵍⴰ ⵏⵜⵜⴰ ⴰⵎⴰⴽⵔ, ⴰⵎⴰⴽⵔ ⴰⴷ ⵉⵙⵎ ⵏⵏⵙ ⴱⵓⵜⴼⵓⵏⴰⵙⵜ ⵉⵔⴰ ⴰ ⴷⵉⴷⵙⵏ ⵉⴽⵛⵎ ⴳ ⵢⴰⵏ ⵉⵎⵏⵖⵉ ⵉⵖⵣⵣⵉⴼⵏ ⵎⵇⵇⴰⵔ ⴳⴰⵏ ⵏⵓⵜⵏⵉ ⵜⴰⵔⴰⴱⴱⵓⵜ ⵉⴳ ⵏⵜⵜⴰ ⵢⴰⵏ.

ⵜⴰⵎⵜⵜⴰⵏⵜ
ⵉⵎⵎⵓⵜ ⵍⵃⵓⵙⴰⵢⵏ ⵉⴱⵓⵔⴽⴰ ⴳ ⵜⵎⴷⵉⵏⵜ ⵏ ⵎⵕⵕⴰⴽⵛ ⴳ ⵡⴰⵙⵙ ⵏ 03 ⵢⵓⵍⵢⵓⵣ 1999 ⴹⴰⵕⵜ ⵏ ⵜⵓⴳⵜⵜ ⵏ ⵜⴽⵔⵔⴰⵢⵜ ⴷ ⵜⵎⴰⴹⵓⵏⵜ.

 ⵉⴼⵉⵍⵎⵏ 
 ⴱⵓⵜⴼⵓⵏⴰⵙⵜ (ⴰⴼⵉⵍⵎ)
 ⵎⵓⴽⵉⵔ (ⴰⴼⵉⵍⵎ)

ⵥⵕ ⵓⴳⴳⴰⵔ

 ⴱⵓⵜⴼⵓⵏⴰⵙⵜ
 ⵎⵓⴽⵉⵔ
 ⵎⵓⵃⵎⵎⴰⴷ ⴰⴱⴰⵄⵎⵕⴰⵏ
 ⵡⴰⵕⴷⴰ ⴼⵉⵣⵢⵓⵏ

ⵉⵙⴰⵖⵓⵍⵏ